* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2021.gada 20.aprīlī Nr.156** (protokols Nr.9, 16.p.)

**Par lauksaimniecības zemes nomas pakalpojuma maksas cenrāža apstiprināšanu**

 2018.gada 1.jūlijā stājās spēkā Ministru kabineta 2018.gada 19.jūnija noteikumi Nr.350 “Publiskas personas zemes nomas un apbūves tiesības noteikumi”, (turpmāk -Noteikumi). Noteikumi nosaka publiskai personai piederoša vai piekrītoša zemesgabala vai tā daļas iznomāšanas kārtību un tās izņēmumus, nomas maksas aprēķināšanas kārtību, kā arī atsevišķus nomas līgumā ietveramos tipveida nosacījumus.

Noteikumu 30.4.apakšpunkts nosaka, ka, ja tiek iznomāts neapbūvēts zemesgabals šo noteikumu 29.5., 29.6., 29.7., 29.8., 29.9. un 29.10. apakšpunktā minētajā gadījumā nomas maksu nosaka atbilstoši Ministru kabineta, pašvaldības domes, citas atvasinātas publiskas personas vai kapitālsabiedrības kapitāla daļu turētāja apstiprinātam nomas pakalpojumu maksas cenrādim, kas noteikts, ņemot vērā neatkarīga vērtētāja noteikto tirgus nomas maksu, vai neatkarīga vērtētāja noteiktajai tirgus nomas maksai (bet tā nedrīkst būt mazāka par šo noteikumu 5. punktā minēto, t.i., 28 EUR).

Nomas pakalpojumu maksas cenrādi un nomas maksu pārskata atbilstoši nepieciešamībai un tirgus situācijai un maina ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā. Nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku. Madonas novada pašvaldība ir pasūtījusi neatkarīga sertificēta vērtētāja atzinumu par lauksaimniecības zemes vērtību.

2021.gada 23. martā ir saņemts neatkarīga sertificēta vērtētāja SIA “Interbaltija” vērtējums lauksaimniecības zemei Madonas novada administratīvā teritorijā esošajiem pagastiem-Aronas, Barkavas, Bērzaunes, Dzelzavas, Kalsnavas, Ļaudonas, Lazdonas, Liezēres, Mārcienas, Mētrienas, Ošupes, Praulienas, Sarkaņu, Vestienas pagasts.

 Lai realizētu likuma “Par pašvaldībām” 14.panta otrās daļas 3.punktā noteikto pārvaldes funkciju – racionāli un lietderīgi apsaimniekot pašvaldības kustamo un nekustamo mantu, pamatojoties uz likuma “Par pašvaldībām” 21.panta pirmās daļas 27.punktu, 19.06.2018. Ministru kabineta noteikumu Nr.350 “Publiskas personas zemes nomas un apbūves tiesības noteikumi” 30.4.apakšpunktu, ņemot vērā 14.04.2021. Uzņēmējdarbības, teritoriālo un vides jautājumu komitejas un 20.04.2021. Finanšu un attīstības komitejas atzinumu, **atklāti balsojot: PAR – 16** (Agris Lungevičs, Aleksandrs Šrubs, Andris Dombrovskis, Andris Sakne, Antra Gotlaufa, Artūrs Čačka, Artūrs Grandāns, Gatis Teilis, Gunārs Ikaunieks, Inese Strode, Ivars Miķelsons, Kaspars Udrass, Rihards Saulītis, Valda Kļaviņa, Valentīns Rakstiņš, Zigfrīds Gora), **PRET – NAV**, **ATTURAS – 1** (Andrejs Ceļapīters), Madonas novada pašvaldības dome **NOLEMJ:**

1. Apstiprināt lauksaimniecības zemes nomas pakalpojuma maksas cenrādi:

|  |  |  |
| --- | --- | --- |
| Nr.p.k. | Pagasts | Vidējā nosacītā lauksaimniecībā izmantojamās zemes 1 ha cena, vērtējuma ietvaros tiek saprasts – Madonas novada pašvaldībai piederošs vai pašvaldības pārvaldībā esošs lauksaimniecībā izmantojams zemes gabals, bez apgrūtinājumiem, ar ērtas piebraukšanas iespējām, kuram ir regulāras konfigurācijas forma, lauksamniecībai piemērots reljefs, kas tiek uzturēts labā lauksaimniecības stāvoklī. |
| 1 | Barkavas pagasts 39 balles | **105 (viens simts pieci) eiro.** |
| 2 | Ošupes pagasts 38 balles | **104 (viens simts četri) eiro.** |
| 3 | Mētrienas pagasts 38 balles | **86 (astoņdesmit seši) eiro.** |
| 4 | Ļaudonas pagasts 38 balles | **80 (astoņdesmit) eiro.** |
| 5 | Kalsnavas pagasts 32 balles | **74 (septiņdesmit četri) eiro.** |
| 6 | Mārcienas pagasts 32 balles | **77 (septiņdesmit septiņi) eiro.** |
| 7 | Bērzaunes pagasts 29 balles | **72 (septiņdesmit divi) eiro** |
| 8 | Aronas pagasts 31 balles | **77 (septiņdesmit septiņi) eiro.** |
| 9 | Sarkaņu pagasts 34 balles | **79 (septiņdesmit deviņi) eiro.** |
| 10 | Liezēres pagasts 29 balles | **65 (sešdesmit pieci) eiro.** |
| 11 | Dzelzavas pagasts 40 balles | **80 (astoņdesmit) eiro.** |
| 12 | Praulienas pagasts 34 balles | **79 (septiņdesmit deviņi) eiro.** |
| 13 | Lazdonas pagasts 25 balles | **76 (septiņdesmit seši) eiro.** |
| 14 | Vestienas pagasts 31 balle | **66 (sešdesmit seši) eiro.** |

1. Ņemot vērā iznomājamā zemes gabala raksturojošos parametrus, piemērot nomas maksu koriģējošos koeficientus procentos:

|  |  |  |
| --- | --- | --- |
| N.p.k. | Raksturojošie parametri | Piemērojamā korekcija procentos |
| 1 | Apgrūtināta piekļūšana zemesgabalam (nav piekļūšanas no koplietošanas ceļiem, vai nav nodibināts servitūts par labu konkrētajam zemes gabalam) | 10% |
| 2 | Zemesgabals sliktā lauksaimniecības stāvoklī, bojātas meliorācijas sistēmas, aizaudzis ar krūmiem un izmantojams lauksaimniecībai tikai pēc apauguma novākšanas | 40% |
| 3 | Zemesgabala konfigurācija un reljefs nav piemērots pilnvērtīgai lauksaimnieciskai darbībai (applūstošas pļavas, paugurains reljefs, saimnieciskās darbības ierobežojumi) | 50% |

1. Cenrādis piemērojams līgumiem, kuri tiek slēgti vai pārslēgti pēc 2021.gada 1.maijam.

*Saskaņā ar Administratīvā procesa likuma 188.panta pirmo daļu, lēmumu var pārsūdzēt viena mēneša laikā no lēmuma spēkā stāšanās dienas Administratīvajā rajona tiesā.*

*Saskaņā ar Administratīvā procesa likuma 70.panta pirmo daļu, lēmums stājas spēkā ar brīdi, kad tas paziņots adresātam.*

Domes priekšsēdētājs A.Lungevičs

*Vucāne 20228813*